রাধিকার খবর মানেই অন্যকিছু। তার ভক্তরা একটু নড়েচড়ে বসেন। আলোচিত এই বলি তারকার নতুন খবর হচ্ছে তার অভিনীত নতুন ছবি ‘পার্চড’ এর ট্রেলার মুক্তি পেয়েছে সম্প্রতি। অজয় দেবগণ প্রযোজিত ছবিটি নিয়ে তুমুল আলোচনা হচ্ছে বলি ইন্ডাস্ট্রিতে। আলোচনার কেন্দ্রে ছিল রাধিকা আপ্তের ভাইরাল হওয়া নগ্ন দৃশ্য। এমনকী খোলা বাজারের পর্ন ছবি বলে বিক্রিও হয়েছে ছবির কিছু অংশ। এ বার সব কিছুর উত্তর দিতে মুক্তি পেল ছবির ট্রেলার। আদৌ যে খবর ছড়িয়েছে তা কতটা সত্যি? ‘পার্চড’-এ রাধিকার কিছু অন্তরঙ্গ দৃশ্য রয়েছে আদিল হুসেনের সঙ্গে। সেই দৃশ্যের ভিডিও সম্প্রতি ইন্টারনেটে ফাঁস হয়ে গিয়েছে। এ নিয়ে প্রথম মুখ খুলেছিলেন আদিল। তিনি বলেছিলেন, ‘ভিডিওর টাইটেল দেওয়া হয়েছে রাধিকা আপ্তের সেক্স সিন। এখানে কিন্তু আদিল হুসেনের সেক্স সিন নাম দেওয়া হয়নি। নামকরণেই স্পষ্ট, কোনও পুরুষ যখন এমন সিন করেন তাতে দোষ নেই। কিন্তু কোনও মহিলা করলেই তা চর্চার বিষয় হয়ে যায়। আর এমনটা শুধুমাত্র সেক্স সিনের ক্ষেত্রেই হয়।’